UNPREDEP

United Nations Preventive Deployment Force, UNPREDEP, var en fredsbevarende FN-styrke opprettet 31. mars 1995 av FNs sikkerhetsråd ved resolusjon 983.Security Council Resolution , FNs arkiv. Styrken skulle bidra til å sikre Republikken Makedonias stabilitet og territorielle integritet ved å overvåke landets grenser, særlig mot Albania og Jugoslavia. Den erstattet UNPROFORs aktiviteter i Makedonia.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 337–338. Operasjonen var i aktivitet til 28. februar 1999.

Ved avslutningen av mandatperioden hadde UNPREDEP en styrke på  soldater, 35 militærobservatører og 26 politifolk.« UNPREDEP Mission Background», United Nations, Department of Peacekeeping Operations. Styrken hadde to mekaniserte infanteribataljoner, en fra USA, den andre sammensatt av bidrag fra de nordiske land, samt en ingeniørtropp fra Indonesia. Norge bidro til UNPREDEP med 152 soldater og to politifolk. Den militære styrken ble ledet av offiserer fra de nordiske land, ved slutten av operasjonen brigader Ove Strømberg.«UNPREDEP Recent Developments», United Nations, Department of Peacekeeping Operations. Hovedkvarteret var i Skopje.

Referanser

Litteratur
Alex J. Bellamy, Paul Williams og Stuart Griffin: «Preventing war in Macedonia: UNPREDEP and beyond», i Understanding Peacekeeping, 2. utgave, Cambridge: Polity, 2010, s. 161–165

Eksterne lenker
 UNPREDEP, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Jugoslaviakrigene
Kategori:Nord-Makedonia
Kategori:Nord-Makedonias historie